UNIMAS mujur ngatur Pengerami Nutup Kus Pengerai
KOTA SAMARAHAN: Pengerami Nyuaka Komputer enggau Nutup Program Kus Pengerai Ruang Bilik Kampung Mang maya sesyen akademik 2018/2020 udah mujur diatur ba Masjid Ali Fatimah, Kampung Mang, Kota Samarahan kena Hari Satu ke udah. Program Kus Pengerai Ruang Bilik nya siti program ke disereta bala studen berubat taun satu enggau taun dua. Udah nyadi siti chara ngagai program nya lebuh dua bengkah pengerami besai iya nya Pengerami Nyerahka Anak Iru enggau Nutup Anak Iru diatur. Pengerami Nyerahka Anak Iru udah diatur kena  9 Mac 2019 ba Palan Islam Tun Abang Salahuddin (PITAS), Universiti Malaysia Sarawak (UNIMAS). Nitihka perambu, pengerami nutup patut diatur ba Balai Mensia Mayuh Kampung Mang kena 20 Jun 2020.   Taja pia, ketegal pandemik Covid-19, pengerami nutup baka ke udah diperambu dilanjarka. Dikena ngenang pemanah kerejasama ke udah diberi, UNIMAS ngena Fakulti Berubat enggau Sains Pengerai  meri dua unit komputer baru ngagai Kampung Mang maya Pengerami Nutup Program Pengerai Ruang Bilik. Pengerami nya semina ulih disereta 50 iku peyereta (35 bengkah ruang bilik ngiru enggau 15 iku komuniti UNIMAS). Bisi lima ruang bilik ngiru enda ulih datai nyereta laban bisi pengawa bukai ke enda ulih diseliahka. Bala studen agi bedau mulaika diri ngagai kampus laban agi belajar sereta diajar ngena chara online.  Kelimpah ari nya UNIMAS mega meri tulung ngagai seiku ari siti ruang bilik ngiru studen berubat ke udah nadai. Sama bisi enggau maya pengerami nya Zainab Tambi ti mega kala nyadi  Koordinator Kus Pengerai Ruang Bilik.. Oleh Alexandra Lorna 
See author's posts
